“ตลาดหุ้นฮ่องกง” หยุดซื้อขายเช้านี้ หลังพายุไต้ฝุ่น “คมปาซุ” พัดถล่ม
“ตลาดหุ้นฮ่องกง” ระงับซื้อขายภาคเช้าวันนี้ หลังพายุไต้ฝุ่น "คมปาซุ" พัดถล่ม ทำให้เกิดลมกรรโชกรุนแรงและมีฝนตกหนัก ทั้งนี้หากยังไม่มีการประกาศลดระดับการเตือนภัยก่อนช่วงเที่ยง การซื้อขายจะถูกระงับตลอดทั้งวัน
13 ต.ค. 2564

ผู้สื่อข่าวรายงานว่า ตลาดหุ้นฮ่องกงประกาศระงับการซื้อขายภาคเช้าในวันนี้ หลังจากพายุไต้ฝุ่น “คมปาซุ” ได้พัดถล่มฮ่องกง ซึ่งส่งผลให้เกิดลมกรรโชกรุนแรงและมีฝนตกหนัก
ทั้งนี้หอสังเกตการณ์ฮ่องกง (Hong Kong Observatory) ได้ยกระดับการเตือนภัยพายุคมปาซุสู่ระดับ 8 และคาดว่าการเตือนภัยจะยังคงอยู่ที่ระดับดังกล่าวตลอดช่วงเช้านี้ โดยพายุคมปาซุเคลื่อนตัวด้วยความเร็ว 370 กิโลเมตรต่อชั่วโมงขณะเคลื่อนตัวอยู่ทางฝั่งตะวันตกเฉียงใต้ของฮ่องกงเมื่อเวลา 07.00 น.ตามเวลาท้องถิ่นในวันนี้
สำหรับภายใต้กฎระเบียบของตลาดหุ้นฮ่องกงนั้น การซื้อขายภาคเช้าในตลาดหุ้นจะถูกระงับหากมีการเตือนภัยพายุตั้งแต่ระดับ 8 ขึ้นไป และหากยังไม่มีการประกาศลดระดับการเตือนภัยก่อนช่วงเที่ยง การซื้อขายจะถูกระงับตลอดทั้งวัน
อย่างไรก็ตามรายงานระบุว่า อิทธิพลของพายุคมปาซุได้ส่งผลให้มีประชาชนในฮ่องกงได้รับบาดเจ็บ 5 ราย และเสียชีวิต 1 ราย
 
 